ΚΑΝOΝΙΣΜOΣ (ΕΚ) αριθ. 3373/94 ΤOΥ ΣΥΜΒOΥΛΙOΥ της 20ής Δεκεμβρίου 1994 για την κατανομή, για το 1995, ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Ισλανδίας ΤO ΣΥΜΒOΥΛΙO ΤΗΣ ΕΥΡΩΠΑΪΚΗΣ ΕΝΩΣΗΣ Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕOΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού καθεστώτος στον τομέα της αλιείας και της υδατοκαλλιέργειας (1), και ιδίως το άρθρο 8 παράγραφος 4, την πρόταση της Επιτροπής,, Εκτιμώντας: ότι, με τη διαδικασία που προβλέπεται στη συμφωνία για την αλιεία και το θαλάσσιο περιβάλλον μεταξύ της Ευρωπαϊκής Κοινότητας και της Δημοκρατίας της Ισλανδίας (2), και ιδίως το άρθρο 4, η Κοινότητα και η Ισλανδία πραγματοποίησαν διαβουλεύσεις για τα αμοιβαία αλιευτικά τους δικαιώματα για το 1995, και τη διαχείριση των κοινών βιολογικών πόρων 7 ότι, κατά τη διάρκεια αυτών των διαπραγματεύσεων, οι αντιπροσωπείες συμφώνησαν να συστήσουν στις αντίστοιχες αρχές τους να καθορίσουν, για το 1995, ορισμένες ποσοστώσεις αλιευμάτων, για τα σκάφη του άλλου μέρους 7 ότι θα πρέπει να ληφθούν τα αναγκαία μέτρα για να εφαρμοστούν το 1995 τα αποτελέσματα των διαβουλεύσεων που πραγματοποίησαν οι αντιπροσωπείες της Κοινότητας και της Ισλανδίας 7 ότι, για να εξασφαλιστεί η αποτελεσματική διαχείριση των αλιευτικών δυνατοτήτων που παραχωρήθηκαν στα ύδατα της Ισλανδίας, θα πρέπει να κατανεμηθούν μεταξύ των κρατών μελών ως ποσοστώσεις σύμφωνα με το άρθρο 8 του κανονισμού (ΕOΚ) αριθ. 3760/92 7 ότι οι αλιευτικές δραστηριότητες που καλύπτονται από τον παρόντα κανονισμό, υπόκεινται στα αντίστοιχα μέτρα ελέγχου που προβλέπονται από τον κανονισμό (ΕOΚ) αριθ. 2847/93 του Συμβουλίου της 12ης Oκτωβρίου 1993, για τη θέσπιση καθεστώτος ελέγχου που εφαρμόζεται στο πλαίσιο της Κοινής Αλιευτικής Πολιτικής (3), ΕΞΕΔΩΣΕ ΤOΝ ΠΑΡOΝΤΑ ΚΑΝOΝΙΣΜO: Άρθρο 1 Από την 1η Ιανουαρίου έως τις 31 Δεκεμβρίου 1995 τα σκάφη υπό σημαία κράτους μέλους, επιτρέπεται να αλιεύουν, εντός των ορίων που καθορίζονται στο παράρτημα, στα ύδατα που υπάγονται στην δικαιοδοσία αλιείας της Ισλανδίας. Άρθρο 2 O παρών κανονισμός αρχίζει να ισχύει την 1η Ιανουαρίου 1995. O παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 1994.

[Source: multi_eurlex | Tokens: 2062]